कप्तान हरमनप्रीत कौर और पूजा वस्त्राकर बीमार, मिस कर सकती हैं मुकाबला
India vs Australia, Women's T20 World Cup 2023 semi-final ऑस्ट्रेलिया के खिलाफ विमेंस टी-20 वर्ल्ड कप सेमीफाइनल से पहले टीम इंडिया को बड़ा झटका लगा है। टीम की कप्तान हरमनप्रीत कौर और ऑल राउंडर पूजा वस्त्राकर
ऑस्ट्रेलिया के खिलाफ विमेंस टी-20 वर्ल्ड कप सेमीफाइनल से कुछ घंटे पहले ही टीम इंडिया को बड़ा झटका लगा है। टीम की कप्तान हरमनप्रीत कौर के सेमीफाइनल मुकाबला खेलने पर संशय बना हुआ है। सूत्रों की मानें तो वे इस समय बीमार हैं और मैच नहीं खेल पाएंगी।
दूसरी ओर ICC टेक्निकल कमेटी ने जानकारी दी कि ऑलराउंडर पूजा वस्त्राकर भी मैच नहीं खेलेंगी। स्पिन ऑलराउंडर स्नेह राणा लेंगी। ICC टेक्निकल कमेटी ने इसकी जानकारी दी।
टूर्नामेंट में वस्त्राकर का प्रदर्शन निराशाजनक 
टूर्नामेंट में पूजा वस्त्रकार का प्रदर्शन निराशाजनक रहा है। अब तक खले 4 मैचों में वस्त्रकार ने 2 ही विकेट लिए है। एक विकेट पहले मैच में पाकिस्तान के खिलाफ आया, वहीं दूसरा विकेट उन्होंने इंग्लैंड के खिलाफ लिया।
मंधाना कर सकती हैं कप्तानी 
भारत ने चार मैचों में 6 पॉइंट्स के साथ टूर्नामेंट के नॉकआउट लिए क्वालिफाई किया। हरमनप्रीत की कप्तानी में टीम ने पाकिस्तान, वेस्टइंडीज और आयरलैंड को हराया। अगर हरमनप्रीत मैच नहीं खेलेंगी तो उप-कप्तान स्मृति मंधाना टीम की कमान संभालेंगी। इनके अलावा टीम की स्पिनर राधा यादव भी शायद मैच नहीं खेल पाएंगी। वे पिछले मैच से पहले चोटिल थीं, जिस कारण आयरलैंड के खिलाफ मैच में उन्हें आराम दिया गया था। 
सेमीफाइनल में पहुंचने के बाद हरमन ने बताए टीम का कमजोर पहलू
आयरलैंड से मुकाबला जीतने के बाद हरमनप्रीत कौर ने टीम इंडिया का कमजोर पहलू बताया। उन्होंने कहा कि टीम को स्ट्राइक रोटेट करने में परेशानी आ रही है। डॉट बॉल्स हमारे लिए समस्या बनी हुई है। उम्मीद है कि आने वाले मैचों में हम इसे सुधार लेंगे।
आज होगा भारत का सेमीफाइनल
टीम इंडिया ग्रुप-2 में इंग्लैंड के बाद दूसरे नंबर रही। आज केप टाउन में उसका सामना ऑस्ट्रेलिया से होगा। इंग्लैंड ने ग्रुप-2 के पॉइंट्स टेबल में पहले स्थान पर रहकर ग्रुप स्टेज फिनिश किया। उसका सामना साउथ अफ्रीका से 24 फरवरी को होगा।
दोनों सेमीफाइनल की विजेता टीमें 26 फरवरी को केप टाउन के न्यूलैंड्स मैदान पर फाइनल में भिड़ेंगी। सेमीफाइनल के लिए क्वालिफाई करने वाली 4 टीमों में ऑस्ट्रेलिया 5 बार की चैंपियन है। वहीं, इंग्लैंड ने एक बार खिताब जीता। भारत और साउथ अफ्रीका एक भी बार इस टूर्नामेंट को जीत नहीं सके हैं।
इस लिंक पर क्लिक कर भारत-ऑस्ट्रेलिया मैच का प्रिव्यू पढ़ें
